Ria Smit van Stellenbosch, skryf: | SARIE
Ria Smit van Stellenbosch, skryf:
Met jou hoef mens nie te vra nie. Alles wat ek in my diep vroue-hart begeer, bring jy vir my in klein geskenkies asof ek dit verdien. En ek is stilweg verslae en bang dat jy my dalk eendag nie meer gaan nodig hê nie. Ek leer jou steeds ken, elke dag iets nuuts, en net soos Margaret Atwood (Variations On The Word 'Sleep') wens ek stilweg vir 'n ewigheid van oomblikke saam met jou, by jou, teen jou: "I would like to be the air that inhabits you for a moment only. I would like to be that unnoticed and that necessary …"
As ek die dag wankel en as my voete sleep, hou ek my binneste rustig deur na jou te luister as jy sê jy het my lief. Dan vou jou stem om my soos 'n sagte, donsige kombers op 'n nat reën-aand in 'n Stellenbosch-winter.